**Všeobecne záväzné nariadenie**

**mestskej časti Bratislava-Petržalka**

**č. 15/2015 z 1. decembra 2015**

**o vylepovaní volebných plagátov na území mestskej časti Bratislava-Petržalka**

Miestne zastupiteľstvo mestskej časti Bratislava-Petržalka podľa § 6 ods. 2 a § 11

ods. 4 písm. g) zákona SNR č. 369/1990 Zb. o obecnom zriadení v znení neskorších

predpisov, podľa § 15 ods. 2 písm. a) zákona SNR č. 377/1990 Zb. o hlavnom meste

Slovenskej republiky Bratislave v znení neskorších predpisov a podľa § 16 zákona NR SR

č. 181/2014 Z. z. o volebnej kampani a o zmene a doplnení zákona č. 85/2005 Z. z.

o politických stranách a politických hnutiach v znení neskorších predpisov sa uznieslo na

tomto všeobecne záväznom nariadení:

§ 1

Predmet nariadenia

Všeobecne záväzné nariadenie (ďalej len "nariadenie") určuje miesta vylepovania

volebných plagátov na verejných priestranstvách v mestskej časti Bratislava-Petržalka (ďalej

len "mestská časť") vo volebnej kampani podľa osobitného predpisu 1/.

§ 2

Miesta na vylepovanie volebných plagátov

1. Kandidujúce politické strany, politické hnutia (ďalej len "politická strana") alebo ich

koalície a nezávislí kandidáti môžu počas volebnej kampane1/ vylepovať volebné plagáty

na vymedzené miesto pred Domom kultúry Zrkadlový háj na Rovniankovej ul. č. 3.

2. Vylepovanie volebných plagátov na iných verejných miestach vo vlastníctve alebo správe

mestskej časti je neprípustné.

3. Neprípustné je vylepovať volebné plagáty aj na brány domov a steny budov, ktoré sú

majetkom alebo v správe mestskej časti, a to aj v tom prípade, ak sú na nich umiestnené

tabule alebo skrinky určené na vylepovanie plagátov alebo iných písomných oznamov.

§ 3

Zabezpečenie zásady rovnosti

1. Mestská časť označí miesta na vylepovanie volebných plagátov ihneď po tom, čo sa stane

verejne známym počet vo voľbách zaregistrovaných politických strán a ich koalícií

a nezávislých kandidátov.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1/

§ 16 zák. NR SR č. 181/2014 Z. z. o volebnej kampani

2

2. Politická strana alebo koalícia politických strán a nezávislí kandidáti strán môžu vylepiť

volebné plagáty len na miesta, ktoré na vymedzených miestach mestská časť označí práve

pre túto politickú stranu, koalíciu politických strán alebo nezávislých kandidátov.

3. Číslo na výlepovej ploche je politickej strane pridelené podľa § 53 zák. č. 180/2014 Z.z.

o podmienkach výkonu volebného práva (pre voľby do Národnej rady Slovenskej

republiky) alebo § 83 zák. č. 180/2014 o podmienkach výkonu volebného práva (pre

voľby do Európskeho parlamentu); v prípade volieb do orgánov samosprávnych krajov

a volieb do orgánov samosprávy obcí, kde okrem politických strán kandidujú aj nezávislí

kandidáti, losovaním za účasti zástupcov politických strán a nezávislých kandidátov.

4. Ak politická strana alebo koalícia politických strán alebo nezávislí kandidáti nevyužijú

miesto na vylepenie volebných plagátov, také miesto zostane voľné a mestská časť ho

nemôže určiť na vylepovanie volebných plagátov inej politickej strane alebo koalícii

politických strán alebo nezávislému kandidátovi.

§ 4

Sankcia

Porušenie ustanovení tohto nariadenia sa posudzuje ako priestupok podľa osobitného

predpisu 2/.

§ 5

Zrušovacie ustanovenia

Zrušuje sa:

1. Všeobecne záväzné nariadenie mestskej časti Bratislava-Petržalka č. 1 z 24. februára

2004 o vylepovaní volebných plagátov na území mestskej časti Bratislava-Petržalka

2. Všeobecne záväzné nariadenie mestskej časti Bratislava-Petržalka č. 4 z 28. marca

2006, ktorým sa mení a dopĺňa Všeobecne záväzné nariadenie mestskej časti

Bratislava-Petržalka č. 1 z 24. februára 2004 o vylepovaní volebných plagátov na

území mestskej časti Bratislava-Petržalka

§ 6

Účinnosť

Toto nariadenie nadobúda účinnosť dňa 16. decembra 2015.

Vladimír Bajan, v.r.

starosta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2/ § 46 zákona č. 372/1990 o priestupkoch v znení neskorších predpisov

§ 28 ods. 2 písm. b/ zák. SNR č. 377/1990 o hlavnom meste Slovenskej republiky Bratislave v znení

neskorších predpisov